OpenLLM-France/wikimedia huggingface dataset:
# Canal del Duero

El Canal del Duero és un canal construït al segle xix a Valladolid per tal d'abastir d'aigua potable la ciutat i crear una gran superfície de regadiu als seus voltants. Valladolid sempre havia tingut problemes per obtenir aigua apta per al consum humà perquè estava situada a la confluència del Pisuerga i el seu afluent l'Esgueva, que arribava en diversos ramals formant una gran zona pantanosa i insalubre. Anteriorment, es prenien les aigües del Canal de Castella, però el creixement de la ciutat durant la industrialització va provocar majors necessitats d'aigua.
Després de dues iniciatives els anys 1864 i 1879 que no varen fructificar, va ser el 19 de novembre de 1880 quan van començar les obres. El 1883 el Canal estava obert fins al km 17 i les obres arribaven fins al km 37, sobre una distància total de 52 km. En l'actualitat segueix funcionant, encara que va necessitar una gran reparació el 2004-2005, ja que hi havia fuites, per la seva antiguitat.
Pren les seves aigües del Duero a la presa de Quintanilla de Onésimo i discorre fins a Valladolid pels termes municipals de Tudela de Duero i Laguna de Duero. Desemboca actualment al Pisuerga entre Santovenia i Cabezón.
Des de mitjans del segle XX la seva finalitat principal ha estat el regadiu. Per a aquest propòsit es completà l'obra amb diverses séquies que prenen les seves aigües del canal i les distribueixen per les zones circumdants. La séquia de Laguna-Puente Duero travessa el municipi de Laguna de Duero i arriba fins a Puente Duero.
Els marges del canal i de les seves séquies són actualment transitables. L'abundant vegetació que voreja el seu curs afavoreix la frescor en temps calorós i fa especialment agradable el passeig. Les vistes són també molt recomanables.
# Württemberg-Hohenzollern

* Per a altres significats, vegeu «gau de Württemberg-Hohenzollern».
Württemberg-Hohenzollern va ser un estat de la República Federal d'Alemanya. Va ser creat el 1945 com a part de la zona d'ocupació francesa. La seva capital fou Tübingen. El 1952 es va unir amb Württemberg-Baden i l'Estat de Baden per formar l'actual Baden-Württemberg.

## Història

Württemberg-Hohenzollern no s'ha de confondre amb el Gau del mateix nom que es va formar breument durant el Tercer Reich.
Württemberg-Hohenzollern consistia en la meitat meridional de l'antic estat de Württemberg i la província prussiana d'Hohenzollern. La meitat nord de Württemberg es va convertir en l'estat de Württemberg-Baden sota l'administració nord-americana. La divisió entre el nord i el sud es va establir de tal manera que l'autobahn de connexió entre Karlsruhe i Múnic (en l'actualitat Bundesautobahn 8) fos completament continguda dins de la zona americana.
El 18 de maig de 1947, es va promulgar una nova constitució i es va triar el primer parlament de Württemberg-Hohenzollern. El 23 de maig de 1949, l'Estat es va convertir en membre fundador de la República Federal d'Alemanya.
Una consulta es va celebrar el 24 de setembre de 1950 a Württemberg-Hohenzollern, Württemberg-Baden i Baden sobre una fusió dels tres estats, seguida d'un referèndum públic el 16 de desembre de 1951.. Els tres estats es van unir i l'estat alemany modern de Baden-Württemberg va ser fundat el 25 d'abril de 1952.

## Escut d'armes

L'escut d'armes utilitzat era el mateix que es feia servir a l'Estat Lliure Popular de Württemberg de la República de Weimar.

## Ministres-presidents de Württemberg-Hohenzollern

* 1945-1947: Carlo Schmid (SPD)
* 1947-1948: Lorenz Bock (CDU)
* 1948-1952: Gebhard Müller (CDU)

## Presidents del Landtag

* 1947-1952: Karl Gengler (CDU)

## Referències

* ↑ «Allied Control Council Proclamation No.2» (en alemany), 19-09-1945. Arxivat de l'original el 2016-03-03. [Consulta: 4 febrer 2018].

## Enllaços externs

* Arxiu dels principals textos legals de Württemberg-Baden a Verfassungen der Welt
* Resultat de les eleccions legislatives
# VOOC

VOOC (acrònim anglès de càrrega de corrent constant amb increments de tensió) és un sistema o protocol de càrrega ràpida de bateries de llicència propietària creada per l'empresa OPPO Electronics. A diferència de la tecnologia Quick Charge de l'empresa Qualcomm, que realitza increments de tensió durant la càrrega, la tecnologia VOOC incrementa el nivell de corrent per damunt del protocol USB 2.0. Els nivell de sortida són 5V i 4A (20W).
Altres tecnologies de càrrega ràpida són Mediatek Pump Express, OnePlus Dash Charge i Motorola TurboPower.

## Dispositius

* Empresa OPPO : P9 Pro, F9, Find X, F3 Plus, R11s Plus, R11s, R11 Plus, R11, R9s Plus, R9s, R9 Plus, R9, F1 Plus, R7 Plus, R7s, R7, R5, N3, Find 7, Find 7a, A3s.
* Empresa BBK Electronics (DASH) : OnePlus 3, 3T, 5, 5T i 6.

## Referències

* ↑ «VOOC fast charging - everything you need to know» (en anglès). Android Authority, 23-04-2016.
* ↑ Sohail, Omar «OPPO Super VOOC Fast-Charging Technology Explained - Shaming Other Fast-Charging Alternatives in the Process» (en anglès). Wccftech, 24-06-2018.
* ↑ OPPO Malaysia. «What is VOOC Rapid Charge?» (en anglès). https://www.youtube.com,+18-05-2014.+[Consulta: 15 setembre 2018].
* ↑ «How fast can a fast-charging phone charge if a fast-charging phone can charge really fast?» (en anglès). CNET, 02-12-2016.

## Vegeu també

* Quick Charge.
* USB type-C
* USB-PD: USB Power Delivery
# Creu de terme IV de Gra

La Creu de terme IV de Gra és una obra de Torrefeta i Florejacs (Segarra) inclosa a l'Inventari del Patrimoni Arquitectònic de Catalunya.

## Descripció

Petita creu de terme situada al camí que va de Gra a Guissona. Es troba a l'oest de l'era del Soler. Te una base quadrada, el cos te quatre cares i culmina amb una creu de pedra. Te un alçada d'uns 2 metres

## Referències

* ↑ «Creu de terme IV de Gra». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 juny 2021].
# Rotala rotundifolia

Rotala rotundifolia és una espècie d'angiosperma. Sovint es confon amb Rotala indica. És present a l'Índia, la Xina, Taiwan, Tailàndia, Laos i el Vietnam i és introduïda als Estats Units.

## Morfologia

La forma emergida té fulles arrodonides, en canvi, la submergida té unes fulles estretes. És molt variable depenent de la llum i les condicions ambientals. Sota una llum potent les fulles poden arribar a tornar-se vermelloses. Les flors són de color rosa pàl·lid. Aquesta planta pot ser diferenciada de l'estretament relacionada R. indica per les diferències entre inflorescències de les dues espècies. R. rotundifolia té grups d'inflorescència terminal, mentre que la R. indica té flors solitàries en l'eix de les fulles. Es propaga per estaques noves que surten de brots laterals.

## Cultiu

És una planta d'aquari comuna. No és gaire exigent però li agrada tenir molta llum per prosperar. Pot suportar temperatures relativament fredes. Si perd les seves fulles inferiors, normalment vol dir que no està rebent prou llum. Es pot conrear en la seva forma emergida en aigües poc profundes on es floreix. Forma un grup ben dens en condicions raonables.

## Enllaços externs

* http://www.tropica.dk/productcard_1.asp?id=033
* http://www.aquahobby.com/garden/e_rotala.php Arxivat 2018-08-23 a Wayback Machine.
* http://cars.er.usgs.gov/Nonindigenous_Species/Rotala_rotundifolia/rotala_rotundifolia.html
* http://www.plantgeek.net/plantguide_viewer.php?id=186 Arxivat 2007-10-18 a Wayback Machine.
* http://www.aquaticplantcentral.com/forumapc/plantfinder/details.php?id=103 Arxivat 2018-08-23 a Wayback Machine.
# Candelario

Candelario és un municipi de la província de Salamanca, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 1177 | 1157 | 1038 | 1023 |

## Enllaços externs

* Enllaç a Wikisalamanca
# Windows 3.1x

El Windows 3.1 és una interfície gràfica d'usuari de Microsoft que funciona sobre el sistema operatiu MS-DOS.

## Característiques

Fou el primer producte de Microsoft amb aquesta denominació a popularitzar-se. Permetia treballar sense haver d'escriure comandes textuals.
A diferència dels productes posteriors també anomenats Windows, en aquesta edició no existeix l'escriptori i la barra d'eines i en lloc d'això hi ha un Administrador de tasques que agrupa les icones de les aplicacions en grups, i els documents s'obren mitjançant l'Administrador de fitxers.

## Variacions
### Windows 3.1x en català

Curiosament el llançament previ va ser l'octubre de 1992 quan el PIE va encetar la primera versió de Windows en català (la responsable de Microsoft va decidir saltar-se la versió 3.0 i traduir directament aquesta versió 3.1x). El projecte va ser costejat i executat conjuntament pels tres subministradors de "hardware" (Bull, Fujitsu i Olivetti), sota la direcció del PIE. Havent fet necessari l'estudi lingüístic de la traducció del vocabulari de Windows amb la introducció de nous termes com "clicar" o fer "clic".

### Windows 3.11

El Windows 3.11 fou anomenada Windows for Workgroups i incorporà per primera vegada la noció de grups de treball amb una xarxa de fàcil configuració.

## Referències

* ↑ «PIE». Arxivat de l'original el 2009-05-30. [Consulta: 15 gener 2010].
# Universitat d'Alberta

La Universitat d'Alberta, també coneguda com a U of A o UAlberta, és una universitat pública de recerca situada a Edmonton (Alberta), al Canadà. Va ser fundada el 1908 per Alexander Cameron Rutherford, el primer primer ministre d'Alberta, i Henry Marshall Tory, el primer president de la universitat.
La universitat es considera una "universitat acadèmica i de recerca integral" (CARU), la qual cosa significa que ofereix una gamma de programes acadèmics i professionals que generalment condueixen a credencials de grau i postgrau.
La universitat consta de quatre campus a Edmonton, un campus a Camrose i un centre de personal al centre de Calgary. El campus nord original consta de 150 edificis que cobreixen 50 illes de la ciutat a la vora sud de la vall del Riu Saskatchewan Nord, directament davant del centre d'Edmonton. Més de 39.000 estudiants del Canadà i 150 països més participen en 400 programes en 18 facultats.
La universitat és un motor econòmic important a Alberta. El seu impacte en l'economia d'Alberta s'estima en 12.300 milions de dòlars anuals, o el cinc per cent del producte interior brut de la província.

## Referències

* ↑ "A Gentleman of Strathcona – Alexander Cameron Rutherford", Douglas R. Babcock, 1989, The University of Calgary Press, 2500 University Drive NW, Calgary, Alberta, Canada, ISBN 0-919813-65-8
* ↑ "Henry Marshall Tory, A Biography", originally published 1954, current edition January 1992, E.A. Corbett, Toronto: Ryerson Press, ISBN 0-88864-250-4
* ↑ Government of Alberta «Types of publicly-funded institutions». Alberta.ca.
* ↑ «U of A has $12.3-billion impact on Alberta economy», 02-10-2012. Arxivat de l'original el 9 octubre 2012.
# Cosme Covas Vidal

Cosme Covas Vidal (Santanyí, Mallorca, 9 de febrer de 1923 – idíbem, 8 d'agost de 2013) fou un pintor mallorquí.
De jove començà a dibuixar, de forma autodidacta, degut a una malaltia pulmonar que ho va postrar al llit durant nou mesos. A partir dels 26 anys es converteix en alumne i deixeble de Francisco Bernareggi, al qual fou presentat per l'amic apotecari i escriptor Bernat Vidal i Tomàs (1949). Cosme Covas era un enamorat del seu poble Santanyí i tots els seus voltants. Pintor i dibuixant escrupolós, posava l'ànima a cada obra. De dibuixar i pintar lent, meticulós i perfeccionista. De jove volia ser escultor, però va rebutjar la possibilitat d'anar a cursar estudis de belles arts a Barcelona. Va participar en múltiples exposicions col·lectives. Col·laborà de forma altruista amb la seva feina i assessorament a incomptables actes culturals i artístics, i també en projectes de construcció i decoració.
Va ser professor de dibuix a Palma i a Santanyí. Mestre i amic d'escultors i pintors. A la seva obra és omnipresent els seus estimadíssims Pontàs, el campanar de Santanyí i la pedra del seu poble.
La seva darrera exposició «Retorn», el 2003 la va fer després superar una greu malaltia. El 2004 l'Ajuntament de Santanyí va patrocinar «Retrospectiva», exposició homenatge a tota la seva obra. Dibuixant constant, va treballar cada dia fins pocs dies abans de morir.

## Referències

* ↑ Dolç i Dolç, Miquel; Fullana Puigserver, Pere; Tur, Margalida. «Covas Vidal, Cosme». A: Gran enciclopèdia de Mallorca.. Mallorca: Promomallorca, 1989-1993, p. 183-184. ISBN 84-86617-02-2.
* ↑ Pons, Miquel «Vivències del pintor Francisco Bernareggi: Sóller i Biniaraix enllaçades a Sa Calobra». IV Jornades Estudis Locals, pàg. 15-130. Arxivat de l'original el 2012-06-26 [Consulta: 29 abril 2017]. Arxivat 2012-06-26 a Wayback Machine.

## Bibliografia

* Art Avui. Direcció General de Cultura, 1989.
* «Quinzenari Santanyí.». Quinzenari Santanyí, 2/5/1958, 23/7/1958.
* Blai Bonet «Santanyí, Bernareggi i su discípulo». Diario de Mallorca, 14-08-1985.
* Blai Bonet Setmanari Felanitx, 08-03-1958.
* Aguiló, Cosme. Catàleg exposició “Retorn”, 2003.
* Aguiló, Cosme; Terrasa, Pere; Vidal, Cristòfol; Adrover, Sebastià A. Catàleg exposició “Retrospectiva”, 2004.
* Pons, Miquel. Homenatge de Maria Suau i Cosme Covas a Francisco Bernareggi, 1979.
* Pons, Miquel. Mostra de pintors i escultors de Santanyí, 1985.
# Tirà crestat de Swainson

El tirà crestat de Swainson (Myiarchus swainsoni) és un ocell de la família dels tirànids (Tyrannidae).

## Hàbitat i distribució

Habita manglars, sabana arbustiva i cerrado de les terres baixes del sud de Veneçuela i l'extrem nord-oest del Brasil, sud-est del Perú, nord, est i sud-est de Bolívia, sud-oest, centre i est del Brasil, oest de Paraguai i nord de l'Argentina, sud-est del Brasil, nord-est de l'Argentina i oest d'Uruguai.

## Referències

* ↑ «Tirà crestat de Swainson». Cercaterm. TERMCAT, Centre de Terminologia. Rev. 20/01/2023(català)
# Roger Martin du Gard

Roger Martin Du Gard (Neuilly-sur-Seine, França, 1881 - Bellême, 1958) fou un novel·lista francès guardonat amb el Premi Nobel de Literatura l'any 1937.

## Biografia

Va néixer el 23 de març del 1881 a la ciutat de Neuilly-sur-Seine, població situada al departament francès dels Alts del Sena, en una família acomodada d'advocats i magistrats. De vocació literària precoç, en va ser conscient després de llegir la novel·la de Lev Nikolàievitx Tolstoi, Guerra i pau. Per intentar consolidar la seva vocació de novel·lista, inicià estudis de Lletres, però no aconseguí llicenciar-se. Es presentà llavors a l'oposició de l'École des Chartes, i va obtenir la plaça d'arxiver paleògraf, amb una tesi sobre l'abadia de Jumièges.
Morí el 22 d'agost del 1958 a la ciutat de Bellême, població situada al departament d'Orne.

## Obra literària

El 1908, publicà la seva primera novel·la, Devenir (Esdevenir). La publicació l'any 1913 de Jean Barois, en la qual Martin du Gard aborda el cas Dreyfus, li permet relacionar-se amb André Gide i Jacques Copeau.
Després de la seva participació com a soldat en la Primera Guerra Mundial, començà la redacció de la que seria la seva obra magna: la saga de Les Thibault. En aquesta obra, no vol mostrar res, no jutja ni condemna; mostra de manera fragmentària l'evolució de la religió contemporània, com el fet de la separació entre l'Església i l'estat francès l'any 1905.
L'any 1937, fou guardonat amb el Premi Nobel de Literatura per l'energia i veritat artística amb les quals ha representat el conflicte humà tan bé com alguns aspectes fonamentals de la vida contemporània en la seva novel·la-saga "Les Thibault". A partir d'aquest moment, la seva obra deixa de ser considerada rellevant per part de la crítica, fins que Albert Camus la tornà a reivindicar al cap d'unes dècades.
Passarà la major part de la Segona Guerra Mundial a la ciutat de Niça. Allà començarà a elaborar una novel·la que romandrà inconclosa, Le Lieutenant-colonel de Maumort (El diari del coronel de Maumort), que es publicarà a títol pòstum el 1983.

## Obra publicada

| Novel·les 1908: Devenir 1909: L'Une de Nous 1913: Jean Barois 1922: Les Thibault : Le Cahier gris 1922: Les Thibault : Le Pénitencier 1923: Les Thibault : La Belle Saison 1928: Les Thibault : La Consultation 1928: Les Thibault : La Sorellina 1929: Les Thibault : La Mort du père 1933: Vieille France 1936: Les Thibault : Thibault, L'Été 1914 1940: Les Thibault : Thibault, l'Épilogue | Assaigs 1909: L'Une de Nous 1933: Vieille France 1968: Correspondance avec André Gide, obra pòstuma 1983: Le Lieutenant-colonel de Maumort, obra pòstuma Teatre 1920: Le Testament du père Leleu 1928: La Gonfle 1932: Un Taciturne |

## Referències

* ↑ Dictionnaire de la litterature francaise du XXe siecle.. France: Encyclopædia Universalis, [2016]. ISBN 2-85229-147-9.

## Enllaços externs

* «Roger Martin du Gard» (en anglès). The Nobel Prize. The Nobel Foundation.
# Claremont (Califòrnia)

Claremont és una ciutat dels Estats Units a l'estat de Califòrnia. Segons el cens del 2008 tenia 37.242 habitants.

## Demografia

Segons el cens del 2000, Claremont tenia 33.998 habitants, 11.281 habitatges, i 7.806 famílies. La densitat de població era de 999 habitants/km².
Per edats la població es repartia de la següent manera: un 20,7% tenia menys de 18 anys, un 18,6% entre 18 i 24, un 22,8% entre 25 i 44, un 23,3% de 45 a 60 i un 14,6% 65 anys o més.
L'edat mediana era de 36 anys. Per cada 100 dones de 18 o més anys hi havia 85,1 homes.
La renda mediana per habitatge era de 65.910 $ i la renda mediana per família de 78.389 $. Els homes tenien una renda mediana de 59.005 $ mentre que les dones 38.338 $. La renda per capita de la població era de 28.843 $. Entorn del 8% de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Claremont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Claremont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Luci Egnatuleu

Luci Egnatuleu (en llatí Lucius Egnatuleius) va ser un magistrat romà del segle i aC. Formava part de la gens Egnatúlia, una gens romana d'origen plebeu de la qual es coneixen molt pocs membres.
Va ser qüestor l'any 44 aC i va tenir el comandament de la Legio IV, que va desertar del camp de Marc Antoni al d'Octavi August. Com a recompensa Ciceró va proposar al senat romà que li concedís el dret a exercir càrrecs públics tres anys abans de l'edat legal establerta.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 5.
# Rolde

Rolde és una revista de cultura aragonesa creada a Saragossa el 1977 pel Rolde de Estudios Nacionalista Aragonés, i d'ençà del 1991 de n'encarrega el Rolde de Estudios Aragoneses. Hom pot publicar-hi en aragonès, català o castellà treballs d'investigació, erudició i assaig amb uns altres de creació literària i artística de temàtica aragonesa.
La publicació sempre ha mantingut un tarannà obert i plural, amb els anys ha augmentat el nombre de pàgines i l'extensió de treballs publicats, i hi ha publicat intel·lectuals aragonesos de prestigi com Eloy Fernández Clemente. Políticament, assumeix alguns principis d'esquerra i de partits com Moviment Nacionalista Aragonès i Partit Socialista d'Aragó, i es defineix com a instrument de reivindicació, coneixement, anàlisi i ensenyament de la cultura aragonesa per tal de contribuir a la construcció d'un futur per a Aragó.

## Enllaços externs

* Web de Rolde
# Canis lupus ligoni

Canis lupus ligoni és una subespècie del llop (Canis lupus).

## Descripció

* És un llop petit, de pelatge curt i de color negre o d'un altre color bastant fosc.
* Pesa entre 13,5 i 22,5 kg.

## Alimentació

S'alimenta principalment de cèrvids, ants, castors, mustèlids i d'altres mamífers petits i aus. N'hi ha llopades que també es nodreixen de salmons.

## Reproducció

Construeix el cau, quatre o cinc setmanes abans del naixement dels cadells, entre les arrels dels arbres, en petites coves o esquerdes entre les roques, cases de camp abandonades o amagatalls ampliats d'altres mamífers. Els llobatons neixen durant les darreres dues setmanes del mes d'abril.

## Distribució geogràfica

Es troba a Nord-amèrica: els territoris costaners del sud-est d'Alaska, incloent-hi algunes illes de l'Arxipèlag Alexander.

## Estat de conservació

N'hi ha 750–1.100 exemplars a l'Arxipèlag Alexander.

## Referències

* ↑ Mammal Species of the World (anglès)
* 1 2 3 4 5 Cosmosmith (anglès)
* ↑ Knowledgerush Arxivat 2008-11-18 a Wayback Machine. (anglès)

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
# Ctenomys coyhaiquensis

Ctenomys coyhaiquensis és una espècie de mamífer rosegador de la família dels ctenòmids. És endèmic del centre-est de Xile. Se sap molt poca cosa sobre el seu hàbitat i la seva història natural. Es desconeix si hi ha cap amenaça significativa per a la supervivència d'aquesta espècie. Segons alguns científics, podria ser un sinònim de C. sericeus.
Té una llargada corporal d'entre 195 i 264 mm, sense comptar la cua d'entre 60 i 81 mm, i pesa entre 72 i 182 g. El pelatge és majoritàriament marró, però té alguna tonalitat groga i negra.
El seu nom específic, coyhaiquensis, és en honor de la ciutat de Coyhaique (Xile).

## Referències

* ↑ Bidau, C.; Lessa, E.; Ojeda, R. Ctenomys coyhaiquensis. UICN 2008. Llista Vermella d'espècies amenaçades de la UICN, edició 2008, consultada el 29 gener 2015.
* ↑ Teta, P.; D'Elía, G. «Uncovering the species diversity of subterranean rodents at the end of the World: three new species of Patagonian tuco-tucos (Rodentia, Hystricomorpha, Ctenomys)» (en anglès). PeerJ, 8, 2020, pàg. e9259. DOI: 10.7717/peerj.9259. ISSN: 2167-8359.
* 1 2 Kelt, D. A.; Gallardo, M. H «A new species of tuco-tuco, genus Ctenomys (Rodentia, Ctenomyidae) from Patagonian Chile» (resum) (en anglès). Journal of Mammalogy, 75, 1994, pàg. 338-348.
# Luci Eli Làmia Emilià

Luci Eli Làmia Emilià (en llatí Lucius Aelius Lamia Aemilianus) va ser un magistrat romà. Com es veu pel seu cognomen (Aemilianus), era originàriament membre de la gens Emília i va ser adoptat per algun membre de la branca dels Làmia de la gens Èlia. El seu nom original era Luci Eli Plauci Làmia.
L'any 80 va ser cònsol sufecte durant el regnat de Titus. Es va casar amb Domícia Longina, la filla de Corbuló. En temps de Vespasià la seva dona li va ser arrabassada per Domicià que primer va viure amb ella com amant i després s'hi va casar. Quan Domicià va pujar al tron Làmia Emilià va ser condemnat a mort.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 714.